**Târzie oră**

*Ionutz21*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

E prea târzie ora pentru noi

Mă dor cumplit aceste brațe stoarse

În lipsa ta e-o altă zi de joi

Iar buzele-mi sunt pe jumate arse

Îmi caut leac În orișice idei

Ce-mi trec prin cap asemeni unor vise

În jurul meu sunt sute de femei

Dar toate stau cu brațele închise

Eu tot alerg spre zările de Mai

Țintind sclipirea razelor de soare

Visând la tine nu există trai

Nici legământ cu dragostea ce doare

E totul doar un dor neconsumat

Și gândul meu răzbate și visează

Cândva iubeam o urmă de păcat

Dar din pacate-acest păcat valsează

E prea târzie ora pentru noi

Mă dor cumplit aceste brațe stoarse

În lipsa ta e-aceeași zi de joi

Iar buzele-mi sunt pe jumate arse

Georgian Ionut Zamfira 27.03.2021